18. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 831 της 29/29 Νοεμ. 1975 (ΦΕΚ Α΄ 269) Περί ιδρύσεως Εθνικών Γυμναστηρίων. Έχοντες υπ' όψει: 1.Τας διατάξεις: α.Του Α.Ν. 397/68 «περί επανασυστάσεως της Γ.Γ.Α και των αρμοδιοτήτων αυτής».  β.Του Ν.Δ. 650/70 «περί Γυμναστηρίων». γ.Του Ν.Δ. 216/74 "περί συστάσεως Υπουργείου Προεδρίας Κυβερνήσεως". 2.Την υπ' αριθ. ΔΛ7/2/2/4 από 31.12.74 απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως». 3.Την υπ' αριθ. 849/1975 γνωμοδότησιν του Σ.τ.Ε., προτάσει του Ημετέρου επί της Προεδρίας Κυβερνήσεως Υπουργού, απεφασίσαμεν και διατάσσομεν: Άρθρον μόνον. Ιδρύονται τα κάτωθι Εθνικά Γυμναστήρια: 1.Εις τον Νομόν Αττικής, Διαμέρισμα Αθηνών: α.Εθνικόν Κολυμβητήριον υπό το όνομα Εθνικόν Κολυμβητήριον Αθηνών.  β.Εθνικόν Γυμναστήριον Αθλοπαιδιών υπό το όνομα Εθνικόν Γυμναστήριον Αθλοπαιδιών "ΙΩΝΙΚΟΣ". 2.Εις τον Νομόν Θεσσαλονίκης και εν τη ομωνύμω πόλει: α.Εθνικόν Κολυμβητήριον, υπό την ονομασίαν "Εθνικόν Ποσειδώνιον Κολυμβητήριον Θεσσαλονίκης". 3.Εις τον Νομόν Άρτης και εν τη ομονύμω πόλει, Εθνικόν Γυμναστήριον Αθλοπαιδιών υπό το όνομα, Εθνικόν Γυμναστήριον Αθλοπαιδιών Άρτης. 4.Εις τον Νομόν Δράμας και εν τη ομονύμω πόλει, Εθνικόν Γυμναστήριον Αθλοπαιδιών υπό το όνομα, Εθνικόν Γυμναστήριον Αθλοπαιδιών Δράμας. 5.Εις τον Νομόν Ευβοίας και εν τη πόλει της Χαλκίδος, Εθνικόν Κολυμβητήριον υπό το όνομα, Εθνικόν Κολυμβητήριον Χαλκίδος. 6.Εις τον Νομόν Πρεβέζης και εν τη ομωνύμω πόλει, Εθνικόν Κολυμβητήριον υπό το όνομα Εθνικόν Κολυμβητήριον Πρεβέζης. 7.Εις τον Νομόν Πιερίας και εν τη πόλει της Κατερίνης, Εθνικόν Γυμναστήριον Αθλοπαιδιών υπό το όνομα, Εθνικόν Γυμναστήριον Αθλοπαιδιών Κατερίνης. 8.Εις τον Νομόν Ροδόπης και εν τη πόλει της Κομοτηνής, Εθνικόν Κολυμβητήριον υπό το όνομα, Εθνικόν Κολυμβητήριον Κομοτηνής. Εις τον Ημέτερον Υπουργόν Προεδρίας της Κυβερνήσεως, ανατίθεμεν την δημοσίευσιν και εκτέλεσιν του παρόντος Διατάγματος. (Αντί της σελ. 630,01) Σελ. 630,01(α) Τεύχος 630–Σελ. 91 63 Στάδια και Γυμναστήρια 32.Η.γ.15-18

[Source: greek_legal_code_raptarchis | Tokens: 1886]